Günter Grass

Günter Wilhelm Grass utawa nalika lair ditulis Günter Wilhelm Graß (lair ing Danzig, 16 Oktober 1927 – tilar donya ing Lübeck, 13 April 2015) iku siji seniman lan pangripta Jerman. Dhèwèké olèh Bebungah Sastra Nobel taun 1999.

Günter Grass iku wong Jerman katurunan Kasyubia. Kasyubia iku siji sukubangsa sing manggon ing pasisir lor Polen, sing nalika iku dikuwasani Jerman. Nalika ing taun 1944, Günter mèlu wajib militèr nalika Perang Donya II minangka anggota Waffen-SS.

Günter Grass kawentar olèhé nulis romané sing kapisan: Die Blechtrommel ('Drum blèk') taun 1959. Roman iki siji tulisan magis-réalisme lan pérangan kapisan saka Trilogi Danzig. Buku kapindhoné saka trilogi iki ya iku Katz und Maus ('Kucing lan Tikus') lan Hundejahre ('Taun-taun Asu'). karya-karyané dianggep ndarbèni ciri pulitik kiwa. Günter Grass dhéwé dadi anggota Partai Sosial-Démokrat Jerman (SPD utawa Sozialdemokratische Partei Deutschland).

Babad slira 
Grass lair ing Kutha Bébas Danzig tanggal 16 Oktober 1927, minangka putrané Wilhelm Grass (1899–1979), wong Protèstan turunan Jerman lan Helene Grass-Knoff (1898–1954), wong Katulik turunan Kasyubia-Polen. Günter Grass dhéwé nganggep awaké wong Kasyubia. Günter didhidhik minangka bocah Katulik lan tau dadi putra altar. Wong tuwané nduwé warung sembako lan ing cedhaké omah apartemèn ing Danzig-Langfuhr (saiki Gdańsk-Wrzeszcz). Günter nduwé adhi wadon siji, Waltraud, lair taun 1930.

Grass olèhé sekolah ana ing Gymnasium Conradinum ing Danzig. Ing taun 1943, kanthi umur 16 taun, dhèwèké dadi asistèn Angkatan Udara (Luftwaffenhelfer). Ora suwé manèh, dhèwèké diwajibaké lumebu Dines Pakaryan Nasional (Reichsarbeitsdienst). Ing sasi November 1944, ora suwé sawisé ambal warsané sing kaping 17, Grass banjur sukalila mèlu kapal silem Nazi Jerman. Déné dhèwèké krasa terkengkang déning omahé wong tuwané lan budaya Katulik kalangan ngisor sing dianggepé apeg.

Réferènsi

Pranala njaba 

 
 Günter Grass at gdansk-life.com 
 "Grass admits serving with Waffen-SS", The Guardian

Lair 1927
Pati 2015